आंधी-पानी से सोमवार को शहर की बिजली आपूर्ति लड़खड़ा गई। इस दौरान धूल-अंधड़ के बीच कई जगह जंफर टूट गए। तार टूटकर गिरने से शॉर्ट सर्किट के कारण सिविल लाइंस समेत कई उपकेंद्रों से बिजली गुल हो गई। बिजली न होने से शाम को आधे शहर में पानी की भी आपूर्ति नहीं हो सकी।
 टैगोर टाउन में सीएमपी कॉलेज के पास आंधी बारिश के कारण पेड़ गिरने से टैगोर टाउन उपकेंद्र से बिजली आपूर्ति बाधित हो गई। इससे हजारों घरों में अंधेरा छा गया। यहां फाल्ट दुरुस्त कराने के बाद देर रात बिजली आपूर्ति बहाल की जा सकी। इस तरह आंधी से जंफर टूटने से मेडिकल कॉलेज चौराहा, लीडर रोड और मानसरोवर इलाकों में भी बिजली की आपूर्ति प्रभावित रही।
 सिविल लाइंन उपकेंद्र से दिन के तीन बजे बिजली आपूर्ति ठप हुई और रात आठ बजे तक मरम्मत नहीं हो सकी। इस दौरान इनवर्टर भी बंद हो गए। तेलियरगंज उपखंड के शांतिपुरम केंद्र के लहरा और मलाका ग्रामीण फीडर, न्यू एमएस उपकेंद्र का बड़ा बघाड़ा फीडर, गोविंदपुर उपकेंद्र के शिवकुटी फीडर भी ब्रेकडाउन में चले गए। यहां भी देर रात तक बिजली आपूर्ति बहाल करने की कोशिश जारी रही।
 शिवकुटी में दिन के तीन बजे से गुल हुई बिजली रात के 12 बजे तक नहीं आ सकी थी। इसी तरह मेहंदौरी, साउथ मलाका, रामबाग, बलुआघाट में भी बिजली आपूर्ति बेपटरी हो गई। खुसरोबाग ओल्ड और न्यू खुसरोबाग उपकेंद्रों से भी आपुर्ति घंटों ठप रही। खुसरोबाग उपकेंद्र के फीडरों को भी कई जगह पेड़ की डालियां टूटकर गिरने से नुकसान पहुंचा।
 एसडीओ बहादुर सिंह देर रात तक सप्लाई चालू कराने की मशक्कत में जुटे रहे। वहीं यूनिवर्सिटी रोड पर लल्ला चुंगी के पास भी पेड़ गिरने से यूनिवर्सिटी उपकेंद्र की सप्लाई बाधित हो गई। 33 केवी के आउटडोर केबल बॉक्स में स्पार्किंग के चलते घंटों आपूर्ति ठप रही। देर रात यहां की भी सप्लाई शुरू की गई। कई इलाकों में देर रात तक बिजली आपूर्ति बहाल हो गई वहीं कई इलाकों में कई ट्रांसफारमर की सप्लाई रोककर बाकी लाइनें चालू कर दी गई।
 ऊर्जा मंत्री के निर्देश पर बिजली विभाग में शुरू हुई दो दिवसीय जनसुनवाई के पहले दिन 654 शिकायतों में 427 का मौके पर निस्तारण किया गया। बाकी शिकायतों को संबंधित अधिकारियों से जल्द सुलझाने के लिए सौंप दिया गया। जनसुनवाई शिविर में म्योहाल, रामबाग, जॉर्ज टॉउन, नैनी, कल्याणी देवी, टैगोर टॉउन, बम्हरौली उपकेंद्रों पर भीड़ लगी रही। इस शिविर में मुख्य अभियंता विनोद कुमार गंगवार, अधीक्षण अभियंता विनोद कुमार, आरके सिंह व आनंद सिंह शामिल हुए।
 सिविल लाइंस उपकेंद्र से संचालित होने वाले फीडरों पर मंगलवार की सुबह 10 से दोपहर 12 बजे तक बिजली आपूर्ति बाधित रहेगी। एसडीओ जिनेश नंदन के अनुसार पेड़ों की डाल की कटाई और ट्रांसफारमर की सर्विसिंग के के कारण इन फीडरों पर शटडाउन लिया जाएगा। इस दौरान सभी फीडरों की आपूर्ति को बंद रखा जाएगा।
 
आंधी-पानी से सोमवार को शहर की बिजली आपूर्ति लड़खड़ा गई। इस दौरान धूल-अंधड़ के बीच कई जगह जंफर टूट गए। तार टूटकर गिरने से शॉर्ट सर्किट के कारण सिविल लाइंस समेत कई उपकेंद्रों से बिजली गुल हो गई। बिजली न होने से शाम को आधे शहर में पानी की भी आपूर्ति नहीं हो सकी। टैगोर टाउन में सीएमपी कॉलेज के पास आंधी बारिश के कारण पेड़ गिरने से टैगोर टाउन उपकेंद्र से बिजली आपूर्ति बाधित हो गई। इससे हजारों घरों में अंधेरा छा गया। यहां फाल्ट दुरुस्त कराने के बाद देर रात बिजली आपूर्ति बहाल की जा सकी। इस तरह आंधी से जंफर टूटने से मेडिकल कॉलेज चौराहा, लीडर रोड और मानसरोवर इलाकों में भी बिजली की आपूर्ति प्रभावित रही। सिविल लाइंन उपकेंद्र से दिन के तीन बजे बिजली आपूर्ति ठप हुई और रात आठ बजे तक मरम्मत नहीं हो सकी। इस दौरान इनवर्टर भी बंद हो गए। तेलियरगंज उपखंड के शांतिपुरम केंद्र के लहरा और मलाका ग्रामीण फीडर, न्यू एमएस उपकेंद्र का बड़ा बघाड़ा फीडर, गोविंदपुर उपकेंद्र के शिवकुटी फीडर भी ब्रेकडाउन में चले गए। यहां भी देर रात तक बिजली आपूर्ति बहाल करने की कोशिश जारी रही। शिवकुटी में दिन के तीन बजे से गुल हुई बिजली रात के बारह बजे तक नहीं आ सकी थी। इसी तरह मेहंदौरी, साउथ मलाका, रामबाग, बलुआघाट में भी बिजली आपूर्ति बेपटरी हो गई। खुसरोबाग ओल्ड और न्यू खुसरोबाग उपकेंद्रों से भी आपुर्ति घंटों ठप रही। खुसरोबाग उपकेंद्र के फीडरों को भी कई जगह पेड़ की डालियां टूटकर गिरने से नुकसान पहुंचा। एसडीओ बहादुर सिंह देर रात तक सप्लाई चालू कराने की मशक्कत में जुटे रहे। वहीं यूनिवर्सिटी रोड पर लल्ला चुंगी के पास भी पेड़ गिरने से यूनिवर्सिटी उपकेंद्र की सप्लाई बाधित हो गई। तैंतीस केवी के आउटडोर केबल बॉक्स में स्पार्किंग के चलते घंटों आपूर्ति ठप रही। देर रात यहां की भी सप्लाई शुरू की गई। कई इलाकों में देर रात तक बिजली आपूर्ति बहाल हो गई वहीं कई इलाकों में कई ट्रांसफारमर की सप्लाई रोककर बाकी लाइनें चालू कर दी गई। ऊर्जा मंत्री के निर्देश पर बिजली विभाग में शुरू हुई दो दिवसीय जनसुनवाई के पहले दिन छः सौ चौवन शिकायतों में चार सौ सत्ताईस का मौके पर निस्तारण किया गया। बाकी शिकायतों को संबंधित अधिकारियों से जल्द सुलझाने के लिए सौंप दिया गया। जनसुनवाई शिविर में म्योहाल, रामबाग, जॉर्ज टॉउन, नैनी, कल्याणी देवी, टैगोर टॉउन, बम्हरौली उपकेंद्रों पर भीड़ लगी रही। इस शिविर में मुख्य अभियंता विनोद कुमार गंगवार, अधीक्षण अभियंता विनोद कुमार, आरके सिंह व आनंद सिंह शामिल हुए। सिविल लाइंस उपकेंद्र से संचालित होने वाले फीडरों पर मंगलवार की सुबह दस से दोपहर बारह बजे तक बिजली आपूर्ति बाधित रहेगी। एसडीओ जिनेश नंदन के अनुसार पेड़ों की डाल की कटाई और ट्रांसफारमर की सर्विसिंग के के कारण इन फीडरों पर शटडाउन लिया जाएगा। इस दौरान सभी फीडरों की आपूर्ति को बंद रखा जाएगा।